
K I V O N A T

Hévíz Város Önkormányzat Képviselő-testülete

2026. október 9-ei rendkívüli nyilvános ülésének

JEGYZŐKÖNYVÉBŐL
Hévíz Város Önkormányzat Képviselő-testületének

147/2026. (X. 9.) határozata
1. Hévíz Város Önkormányzat Képviselő-testülete megismerte és jóváhagyja a Hévíz Város Önkormányzata és a SPRINT Kereskedelmi és Szolgáltató Kft. között 2026. augusztus 24-én megkötött kivitelezési vállalkozási szerződés módosítására a Kbt. 141. § (4) bekezdés c) pontja alapján, a Széchenyi utca (hrsz.: 932/1) helyszín altalaj-megerősítési pótmunkáinak elvégzése érdekében, a közbeszerzési szakértő által előkészített és jelen előterjesztés mellékletét képező szerződés-módosítási tervezetet. 

2. A Képviselő-testület felhatalmazza a polgármestert a Vállalkozási Szerződés I. számú módosításának aláírására.

Felelős: 
Naszádos Péter polgármester

Dr. Halász Anita felelős akkreditált közbeszerzési szaktanácsadó

Határidő: 
folyamatos, illetve a felelősségi rend szerint

3. A Képviselő-testület felkéri Dr. Halász Anita felelős akkreditált közbeszerzési referensszakértőt, hogy a költségellenőrzési eljárás, az utóellenőrzés KSZ és NFK felé történő kezdeményezéséről haladéktalanul gondoskodjon, a vállalkozási szerződés módosításában működjön közre, a szerződés módosításról tájékoztató hirdetményt a közbeszerzési szakértő tegye közzé, és gondoskodjon az EKR valamint a CoRe felületeken a szerződés módosítás publikálásáról.

Felelős: 
Naszádos Péter polgármester

Dr. Halász Anita felelős akkreditált közbeszerzési szaktanácsadó

Határidő: 
folyamatos, illetve a felelősségi rend szerint

4. A Képviselő-testület a 129/2026. (VIII. 27.) határozat 3. pontját az alábbiak szerint módosítja:

„3. A Képviselő-testület a projekt költségvetésén belül rendelkezésre álló nettó 17 052 248 Ft + ÁFA, azaz bruttó 21 656 355 Ft összegű forrás tervezett felhasználását az alábbiak szerint határozza meg: a Széchenyi utcai parkoló- és sétányépítés altalaj-megerősítési pótmunkáira legfeljebb nettó 8.720.794 Ft + ÁFA, azaz bruttó 11.075.408 Ft, a kiegészítő turisztikai, információs és attrakciós elemekre nettó 8.331.454 Ft + ÁFA, azaz bruttó 10.580.947 Ft. A forrásmegosztás a projekt teljes támogatási összegét nem növeli. A felhasználás feltétele a szükséges költségellenőrzési, támogatási és szerződésmódosítási követelmények teljesülése.”
5. A Képviselő-testület a 129/2026. (VIII. 27.) határozat 2. pontjához kapcsolódó kiegészítő fejlesztések körét a jelen előterjesztés végleges pénzügyi és műszaki kimutatása szerint határozza meg. A korábbi határozat egyéb rendelkezései változatlanul fennmaradnak.

6. A Képviselő-testület felhatalmazza a polgármestert, hogy a korábbi határozat alapján kezdeményezett projektmódosítást a jelen döntés szerinti forrásmegosztással és műszaki tartalommal összhangba hozza, és az ehhez szükséges támogatási szerződésmódosítást, illetve a folyamatban lévő kérelem kiegészítését benyújtsa.

Felelős: 
Naszádos Péter polgármester

Határidő: 
folyamatos, illetve a felelősségi rend szerint

Hévíz, 2026. október 9.
(dr. Tüske Róbert) sk.



  (Naszádos Péter) sk. 

     polgármester
 
Hévíz, 2026. október 9.

A másolat hiteléül: Lucz Beatrix 

